system
Răspunde în limba română, în stilul Wikipedia, cat mai corect gramatical.
user
Spune-mi câteva lucruri despre Constantin Drăghici.
assistant
Constantin Drăghici () a fost un solist vocal, compozitor și orchestrator.

Date biografice

Încă din timpul liceului pe care îl urmează la Cluj-Napoca este remarcat de Livia Pop, profesoara sa de canto. În 1953 este angajat timp de trei ani în Ansamblul Doina al Armatei. În 1956 se întoarce în Cluj Napoca și se angajează în Corul Operei iar în 1957 intră la Conservator.
Interpretează roluri în operele și operetele stagiunilor clujene. Este remarcat de Ion Dacian și vine la invitația acestuia la București. Din 1960 face parte din Ansamblul Teatrului de Stat de Operetă din București. Își continuă studiile la Conservatroul „Ciprian Porumbescu” pe care le termină în 1962. Abordează și muzică ușoară de estradă.

În 1961 debutează la televiziune cu piesa Nu ești de vină tu de Enrico Fanciotti. Piesa va fi înregistrată pe un disc împreună cu o altă melodie intitulată Gelozia. Este o prezență constantă a emisiunilor realizate de Valeriu Lazarov și Alexandru Bocăneț. În 1962 obține Medalia de Bronz la Festivalul Tineretului de la Helsinki cu melodii compuse de Nicolae Kirculescu și Henri Mălineanu. În 1967 obține premiul al III-lea la Festivalul Național de Muzică Ușoară Mamaia cu compoziția proprie N-ar trebui. Alături de Teatrul Constantin Tănase face turnee în Franța, Germania, Italia, Rusia, Polonia, Bulgaria. Înregistrează pentru case de discuri din Germania (Amiga, Show, BASF). Participă la inaugurarea canalului german de televiziune în culori.

Alături de teatrul Ion Vasilescu face turnee în Israel.
Își petrece o bună perioadă din viață în SUA. În 1982, în urma unui contract la Town Hall, New York, i se oferă un angajament pentru încă un an. Cântă în programe de night club, musicaluri.
În Los Angeles colaborează cu Margareta Pâslaru și cu formația lui Radu Goldiș. iar în 1990 se întoarce în țară și susține recital la Festivalul Mamaia.
În perioada 1992-1995 se stabilește în Germania și apoi revine în România.

Piese din repertoriu

Piese proprii
 M-am regăsit
 Tot pe drum
 A căzut o frunză-n calea ta
 N-ar trebui
 Te rog sa ierți

Piese compuse de Vasile Veselovschi
 Tu
 Luna la Mamaia
 Dacă nu ești lângă mine

Piese compuse de Radu Șerban
 Spune-mi și te cred 
 Prea târziu
 Pe litoral

Piese compuse de Aurel Giroveanu
 Am strâns toamnă după toamnă
 Copacul cu frunze de aur
 Nu știi câtă iubire

Piese compuse de Henry Mălineanu
 O fată mai găsești
 Nici o dragoste nu e ca a noastră
 Dacă n-oi iubi acum, când să iubesc?

Altele
 Într-o zi (Edmond Deda)
 Te iubesc (Radu Zaharescu)

Discografie 
Compilații
 2013, A Căzut O Frunză-n Calea Ta , DVD E005, DVD, Eurostar
 2013, Tot Pe Drum , E 733, CD, Eurostar
 2007, A Căzut O Frunză ... , EDC 807, CD, Electrecord

Foto Disc
 1962, Cînta O Mandolină , ECF 46, Flexi Disc, Electrecord

Discuri single 7 inch
 1974, Heut' Ruft Mein Herz Nur Nach Dir, COA 078, Vinil, BASF Germania
 1970, Die Balalaika Singt, Vinil, Show'74 Records Germania
 1968, Doina Badea Și Constantin Drăghici La Festivalurile Internaționale 1967 – Sopot • Bratislava • Split, EDC 920, Vinil, Electrecord
 1968, Constantin Draghici Cîntă Melodii De Constantin Draghici, EDC 10.038, Vinil, Electrecord
 1968, Merci Chérie, EDC 921, Vinil, Electrecord

 1967, Cînta O Mandolină / Să Nu Ne Despărțim - Doina Badea, C.S. 137, Vinil, Electrecord
 1966, Исполняет Константин Драгич, BTM 5715, Vinil, Балкантон Bulgaria
 1966, Al IV-lea Concurs Și Festival De Muzică Ușoară Românească – Mamaia 1966, EDC 771, Vinil, Electrecord
 1965, Festivalul De Muzică Ușoară Românească Mamaia – 1965, EDC 640, Vinil, Electrecord
 1965, Occhi Neri I Cielo Blu, EDC 637, Vinil, Electrecord
 1965, Al III-lea Festival De Muzică Ușoară Romanească Mamaia – August 1965, EDC 614, Vinil, Electrecord
 1965, Al III-lea Festival De Muzică Ușoară Romanească Mamaia – August 1965, EDC 613, Vinil, Electrecord
 1965, Al III-lea Festival De Muzică Ușoară Romanească Mamaia – August 1965, EDC 610, Vinil, Electrecord
 1964, Il Surf, EDC 539, Vinil, Electrecord
 1964, Nici O Dragoste Nu-i Ca A Noastră, EDC 509, Vinil, Electrecord
 1963, Un Refren, EDC 472, Vinil, Electrecord
 1963, Numai Azi, EDC 450, Vinil, Electrecord
 1963, Le Nuvole E La Luna, EDC 425, Vinil, Electrecord
 1963, Pe Litoral, EDC 374, Vinil, Electrecord
 1963, Armonica , EDC 337, Vinil, Electrecord

Note

Surse
 DiscoGS, Discografie parțială
 Alternative pop-dance, Daniela Caraman-Fotea, Titus Andrei, Editura Humanitas, 2003

Legături externe 
 74 de frunze, 22 mai 2006, Dana Andronie, Jurnalul Național

Nașteri în 1932
Nașteri pe 19 ianuarie
Decese în 2015
Decese pe 9 aprilie
Muzicieni români din secolul al XX-lea
Compozitori români
Muzicieni români din secolul al XXI-lea
Bucureșteni